text: Fra mandag bliver det sommer
  02 august 2015 kl. 06.27
  Mandag bliver varm. Især i Ribe og Esbjerg.
  Et højtryk er nemlig på vej, og det medfører varme.
  I morgen vil der især blive varmt ved grænsen og i Ribe-Esbjerg-området, lyder det fra TV2-vejret. 
  Nogle steder vil temperaturen komme over 25 grader.
  Endnu varmere bliver det tirsdag, hvor temperaturen i den sydlige del af Jylland visse steder vil blive omkring 30 grader.
  Onsdagen bliver knap så varm, men varmen vender tilbage torsdag og fredag.
  Den kommende weekend tegner til at blive overvejende tør, men dog med lavere temperaturer - godt 20 grader.
  I øvrigt har den varmeste dag i denne sommer været den 5. juli, hvor der blev målt 31,9 grader i Rønne, oplyser TV2-vejret.
  